用前韻呈碩父昆仲
作者：趙蕃
朝代：宋

paragraphs: 嗟我失脚墮棘榛，寸步有若千里行。
窮山自縛數椽屋，便認懷玉爲里門。
扁舟泛從吳楚轉，遠遊欲賦慚無文。
他鄉喜見兩表弟，把臂勞苦仍如勤。
夜窗款坐屢續燈，有酒更倒樽如岑。
祗今一笑莫輕失，轉首便恐成後今。
要知後會渺何許，慷慨忍對臨風襟。
故家如子未多有，立身行己須自欽。
不惟門戶在所寄，異日亦足張吾軍。